Dynamo Kiev
Store norske leksikon,Sport og spill,Ballsport,Fotball,Øvrig europeisk fotball
Dynamo Kiev, ukrainsk fotballklubb fra Kiev som ble stiftet i 1927. Dynamo Kiev vant Den europeiske Cupvinnerupen i 1975 og 1986, samt UEFA Super Cup i 1975.
Dynamo Kiev er den mestvinnende fotballklubben i Ukraina og var under Sovjet-tiden et av de beste lagene i samveldet. Fakta Hjemmebane: NSK Olimpisky (Olympiastadion). Tilskuerkapasitet: 70 050 seter. Liga: Premier Liga (øverste nivå) sesongen 2021/2022. Drakter: hvite trøyer og bukser. Av kjente spillere i klubbens historie kan nevnes: Oleg Blokhin, Igor Belanov, Vladimir Bessonov og Andrij Sjevtsjenko. Valery Vasilevich Lobanovsky er klubbens mest kjente og meriterte manager. Historie Dynamo Kiev ble stiftet i 1927, mens Ukraina var en del av Sovjetunionen. Dynamo Kiev spilte sin første kamp 17. juni 1928 mot Dynamo Odessa. I 1936 kom Dynamo Kiev på andre plass i den sovjetiske ligaen. I 1961 ble de ligamester for første gang. På dette mesterlaget spilte Valery Vasilevich Lobanovsky, som kom til å bli klubbens mest suksessrike manager i årene 1973–1990 og 1996–2001. Dynamo Kiev vant den sovjetiske ligaen tretten ganger, som er rekord, og cupmesterskapet ved ni anledninger. Dynamo Kiev ble den første klubben fra Sovjetunionen til å vinne en europeisk mesterskapstittel. I mai 1975 slo de ungarske Ferencváros TC 3–0 i finalen i Cupvinnercupen. Oleg Blokhin, klubbens kanskje beste spiller gjennom tidene ved siden av Igor Belanov, skåret ett av målene.September og oktober samme år (1975) møtte de Bayern München i finalen i UEFA-supercup. I supercupen møttes vinneren av Serievinnercupen og Cupvinnercupen over to kamper. På denne tiden var Bayern München regnet som Europas beste lag. De vant Serievinnercupen tre sesonger på rad (1974, 1975 og 1976) og hadde spillere som Gerd Müller, Sepp Maier, Karl Heinz Rumenigge og kapteinen Franz Beckenbauer i stallen. Dynamo Kiev vant 3–0 sammenlagt. Oleg Blokhin skåret alle tre målene.Sesongen 1985/1986 kom laget på ny til finalen i Cupvinnercupen. Denne gang møtte de Atlético Madrid. Dynamo Kiev vant 3–0. Blokhin skåret ett mål og hadde én målgivende pasning. Valery Vasilevich Lobanovsky var lagets manager da klubben vant alle de tre europeiske mesterskapstitlene.Sesongen 1998/1999 møtte Dynamo Kiev Bayern München i semifinalen Mesterligaen etter å ha slått Real Madrid i kvartfinalen. Dynamo Kiev tapte semifinalen over to kamper. Bayern München tapte senere finalen for Manchester United der Ole Gunnar Solskjær skåret det avgjørende målet. Etter Sovjetunionens sammenbrudd i 1991 ble Dynamo Kiev innlemmet i det ukrainske ligasystemet, hvor de har vært det dominerende laget. Dynamo Kiev vant det nasjonale ligamesterskapet ni år på rad i sesongene 1992/1993 til 2000/2001. Meritter  Seriemester (16): 1993, 1994, 1995, 1996, 1997, 1998, 1999, 2000, 2001, 2003, 2004, 2007, 2009, 2015, 2016, 2021 Cupmester (10): 1993, 1996, 1998, 1999, 2000, 2003, 2005, 2006, 2007, 2014, 2015, 2020, 2021 Seriemester (13): 1961, 1966, 1967, 1968, 1971, 1974, 1975, 1977, 1980, 1981, 1985, 1986, 1990 Cupmester (9): 1954, 1964, 1965/66, 1974, 1978, 1982, 1984/1985, 1986/1987, 1989/1990 Les mer i Store norske leksikon Lev Jasjin Ferenc Puskás Ukrainas historie Sovjetunionens historie Eksterne lenker Dynamo Kievs nettsider